text: тахтаброд солтүстік қазақстан облысы ғабит мүсірепов ауданындағы ауыл, тахтаброд ауылдық округі орталығы. аудан орталығы новоишим ауылынан қарай 81 км-дей жерде, көкшетау қыратының батыс жағында орналасқан. 1999 жылы жергілікті тұрғындар саны 1838 адам (880 ер адам және 958 әйел адам) болса, 2009 жылы 1459 адамды (712 ер адам және 747 әйел адам) құрады. іргесі 1903 жылы қаланған. ауыл шаруашылығын ұжымдастыру кезінен бастап 1957 жылға дейін ұжымшар, 1957-97 жылдары өзімен аттас кеңшар мен ауылдық кеңестің орталығы болды. кеңшар негізінде “тахтаброд 1” жшс ұйымдастырылды.